ഫാത്തിമ തഹ് ലിയക്ക് ബി.ജെ.പിയിലേക്ക് ക്ഷണം ആലോചിക്കാന് പോലും കഴിയില്ലെന്ന് മറുപടി കോഴിക്കോട്: എം.എസ്.എഫ് ദേശീയ വൈസ് പ്രസിഡന്റ് പദവിയില് നിന്ന് നീക്കിയ അഡ്വ. ഫാത്തിമ തഹ് ലിയയെ ബി.ജെ.പിയിലേക്ക് സ്വാഗതം ചെയ്ത് സുരേഷ് ഗോപി എം.പി. പ്രധാനമന്ത്രി നരേന്ദ്ര മോദിയുമായി കൂടിക്കാഴ്ചക്ക് അവസരം ഒരുക്കാമെന്നും ഫാത്തിമയെ ഫോണില് വിളിച്ച സുരേഷ് ഗോപി വാഗ്ദാനം ചെയ്തു. അതേസമയം, ബി.ജെ.പിയില് ചേരുന്നതിനെ കുറിച്ച് ആലോചിക്കാന് പോലും കഴിയില്ലെന്ന് ഫാത്തിമ തഹ് ലിയ മറുപടി നല്കി. ഹരിത നേതാക്കളെ പിന്തുണച്ച് വാര്ത്താ സമ്മേളനം നടത്തുകയും എം.എസ്.എഫ് സംസ്ഥാന പ്രവര്ത്തക സമിതി യോഗത്തില് പ്രസിഡന്റ് പി.കെ നവാസ് അശ്ലീല പരാമര്ശം നടത്തിയെന്ന് കാണിച്ച് പരാതി നല്കിയ ഹരിത ഭാരവാഹികളെ പിന്തുണയ്ക്കുയും ചെയ്തിരുന്നു. ഇതേ തുടര്ന്ന് എം.എസ്.എഫ് ദേശീയ വൈസ് പ്രസിഡന്റ് സ്ഥാനത്ത് നിന്ന് ഫാത്തിമ കഴിഞ്ഞ ദിവസം നീക്കി. ദേശീയ വൈസ് പ്രസിഡന്റ് സ്ഥാനത്തു നിന്ന് നീക്കിയ അവര് പാര്ട്ടി മാറുമെന്ന തരത്തില് വ്യാപക പ്രചരണമുണ്ടായിരുന്നു. ഇതെല്ലാം നിഷേധിച്ചു കൊണ്ട് ഫാത്തിമ കഴിഞ്ഞ ദിവസം രംഗത്തെത്തിയിരുന്നു.The post ഫാത്തിമ തഹ് ലിയക്ക് ബി.ജെ.പിയിലേക്ക് ക്ഷണം ആലോചിക്കാന് പോലും കഴിയില്ലെന്ന് മറുപടി first appeared on MalayalamExpressOnline.